નવી દિલ્હીઃ રાજ્યસભાના ઉપસભાપતિના પદની ચૂંટણીમાં એનડીએના હરિવંશ જીતી ગયા છે. તેમની સામે કોંગ્રેસના વીકે હરિપ્રસાદ મેદાનમાં હતા. વોટિંગ પહેલા કોંગ્રેસનો દાવો હતો કે તેમની પૂરતું સંખ્યાબળ છે પરંતુ તેમનું ગણિત ખોટું પાડવામાં વડાપ્રધાન નરેન્દ્ર મોદી અને ભાજપ અધ્યક્ષ અમિત શાહની મહત્વની ભૂમિકા રહી. મોદી-શાહ ઉપરાંત જેડીયૂ અધ્યક્ષ નીતીશ કુમારે એનડીએની સહયોગી પાર્ટીઓનો સાથ મેળવવા ઉપરાંત વિપક્ષની અનેક પાર્ટીઓનું સમર્થન મેળવ્યું. હરિવંશને એનડીએમાં સામેલ ન હોય તેવી પાર્ટીઓએ સમર્થન આપવાનું નક્કી કર્યું હતું.